ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 52
Τροποποίηση διατάξεων του π.δ. 62/2018 «Ρύθμιση θεμάτων έκδοσης Αδειών Ικανότητας Οδη-
γού - Χειριστή Υπηρεσιακών Οχημάτων - Μηχανημάτων του Πυροσβεστικού Σώματος και
κυκλοφορίας αυτών» (Α΄ 121).
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α. Των περ. α΄ και ζ΄ της παρ. 1 του άρθρου 11 του
ν. 1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρο αυτό αντικαταστάθηκε
με την παρ. 1 του άρθρου 1 του ν. 1590/1986 (Α΄ 49),
της παρ. 2 του άρθρου 1 του ν. 1590/1986 και του άρθρου 6 του ν. 3103/2003 «Έκδοση διαβατηρίων από την
Ελληνική Αστυνομία και άλλες διατάξεις» (Α΄ 23), όπως
το άρθρο αυτό αντικαταστάθηκε με το άρθρο 19 του
ν. 4647/2019 «Κατεπείγουσες ρυθμίσεις αρμοδιότητας
των Υπουργείων Υγείας, Εσωτερικών Εργασίας και Κοινωνικών Υποθέσεων και άλλες διατάξεις» (Α΄ 204).
β. Της παρ. 1 του άρθρου 28 του ν. 2800/2000 «Αναδιάρθρωση Υπηρεσιών Υπουργείου Δημόσιας Τάξης,
σύσταση Αρχηγείου Ελληνικής Αστυνομίας και άλλες
διατάξεις» (Α΄ 41).
γ. Της παρ. 25 του άρθρου 39 του ν. 4662/2020
«Εθνικός Μηχανισμός Διαχείρισης Κρίσεων και Αντιμετώπισης Κινδύνων, αναδιάρθρωση της Γενικής
Γραμματείας Πολιτικής Προστασίας, αναβάθμιση
συστήματος εθελοντισμού πολιτικής προστασίας,
αναδιοργάνωση του Πυροσβεστικού Σώματος και
άλλες διατάξεις» (Α΄ 27).
δ. Του άρθρου 90 του Κώδικα Νομοθεσίας για την Κυβέρνηση και τα Κυβερνητικά όργανα, που κυρώθηκε με
το π.δ. 63/2005 (Α΄ 98).
ε. Του π.δ. 37/2020 «Διορισμός Υφυπουργού Προστασίας του Πολίτη» (Α΄ 65).
στ. Της υπ' αρ. 1673/27-03-2020 απόφασης Πρωθυπουργού και Υπουργού Προστασίας του Πολίτη «Ανά-
θεση αρμοδιοτήτων στον Υφυπουργό Προστασίας του
Πολίτη, Νικόλαο Χαρδαλιά» (Β΄ 1070).
2. Την υπ' αρ. πρωτ. 8000/1/2020/41-α/16-04-2020
εισήγηση της Διεύθυνσης Δημοσιονομικής Διαχείρισης
της Γενικής Διεύθυνσης Οικονομικών Υπηρεσιών και Επιτελικού Σχεδιασμού του Υπουργείου Προστασίας του
Πολίτη, από την οποία προκύπτει ότι δεν προκαλείται
δαπάνη, σε βάρος του Προϋπολογισμού Εξόδων (Π/Υ)
του Ε.Φ. 1047.202.0000000 «Γενική Γραμματεία Πολιτικής
Προστασίας».
3. Την υπ' αρ. 95/2020 γνωμοδότηση του Συμβουλίου
της Επικρατείας, μετά από πρόταση του Υφυπουργού
Προστασίας του Πολίτη, αποφασίζουμε:
Άρθρο 1
Τροποποιούμενες διατάξεις
1. Ο τίτλος του άρθρου 7 του π.δ. 62/2018 αντικαθίσταται ως ακολούθως:
«Διαδικασία αρχικής έκδοσης Άδειας Ικανότητας Οδηγού - Χειριστή Υ.Ο.Μ. Δοκίμων Ανθυποπυραγών, Δοκίμων
Πυροσβεστών, Πυροσβεστών Πενταετούς Υποχρέωσης,
Πυροσβεστών εποχικής απασχόλησης και Εθελοντών
Πυροσβεστών».
2. Στην παρ. 1 του άρθρου 7 του π.δ. 62/2018 προστίθεται εδάφιο β΄ ως ακολούθως:
«Οι Πυροσβέστες Πενταετούς Υποχρέωσης και οι
Πυροσβέστες εποχικής απασχόλησης που προσλαμβάνονται στο Πυροσβεστικό Σώμα με την ειδικότητα του
Οδηγού πυροσβεστικών οχημάτων, για τη συμμετοχή
τους στη διαδικασία για την απόκτηση της Άδειας Ικανότητας Οδηγού - Χειριστή Υ.Ο.Μ. κατηγορίας ΠΣ-Γ και
μόνο, λογίζεται ότι κατέχουν Ικανότητα Οδηγού-Χειριστή
Υ.Ο.Μ. κατηγορίας ΠΣ-Β, η οποία τους αποδίδεται μετά
την επιτυχή ολοκλήρωση της εκπαίδευσης».
3. Στο άρθρο 7 του π.δ. 62/2018 προστίθεται παράγραφος 8 ως ακολούθως:
«8. Για τους Πυροσβέστες εποχικής απασχόλησης που
προσλήφθηκαν με την ειδικότητα του Οδηγού πυροσβεστικών οχημάτων και οι οποίοι φέρουν την ιδιότητα
και του Εθελοντή Πυροσβέστη, εκδίδονται αντίστοιχες
Άδειες Ικανότητας Οδηγού - Χειριστή Υ.Ο.Μ., οι οποίες διατηρούνται σε ισχύ για όσο χρονικό διάστημα
υφίσταται η ιδιότητα, δυνάμει της οποίας εκδόθηκαν.
Κατά τα λοιπά, όσον αφορά την απόκτηση υπηρεσιακής
άδειας οδηγού - χειριστή πυροσβεστικών οχημάτων μηχανημάτων από Εθελοντή Πυροσβέστη ισχύουν οι
διατάξεις του άρθρου 21 του ν. 4029/2011 (Α΄ 245),
όπως ισχύει».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Ιουνίου 2020
ΤΕΥΧΟΣ  ΠΡΩΤΟ
Αρ. Φύλλου 115
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 115/17.06.2020
Άρθρο 2
Έναρξη ισχύος
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Προστασίας του Πολίτη αναθέτουμε τη δημοσίευση και εκτέλεση του παρόντος Διατάγματος.
Αθήνα, 9 Ιουνίου 2020
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Ο Υφυπουργός
Προστασίας του Πολίτη
ΝΙΚΟΛΑΟΣ ΧΑΡΔΑΛΙΑΣ

[Source: 20200100115.pdf | Tokens: 3972]